Tautas lietišķās mākslas studija “Smiltene”

Atmodas iela 2, Smiltene, LV-4729, izstade.smiltene@gmail.com , 25455507

**Mākslas un amatniecības izstāžu triādes**

**“Dievs. Daba. Darbs.”**

**NOLIKUMS**

1. **Vispārīgā informācija**

Mākslas un amatniecības izstāžu triādē “Dievs. Daba. Darbs.”tiks eksponēti mākslas, amatniecības un jaunrades darbi, kas ir darināti, cildinot latviskās pamatvērtības. Izstāžu triāde tiks iekārtota un eksponēta trīs gadu ciklā: izstāde “Dievs” 2023. gadā, 2024. gadā izstāde “Daba”, 2025. gadā izstāde “Darbs”.

1. **Izstādes ideja:**

Saglabāt savu nacionālo kodu un tautas tradīcijas, meklēt iedvesmu Latvijas dabā un cilvēkos, kā arī latviskajās pamatvērtībās: Dievā kā augstākajā spēkā, Dabā, kas pārsteidz ar savu krāšņumu un spēku, un Darbā, kas ir viens no būtiskākajiem mūsu kultūras tikumiem.

Izstādē **“Dievs”** 2023.gadā aicinājām darbu radītājus domāt par vidi, kurā mēs satiekamies ar augstāko spēku. Vienam tā ir cilvēku celta baznīca ar grezniem rotājumiem, citiem tā ir daba ar neizskaidrojamu maģiju, piemēram, Jāņu rītā vācot rasu vai redzot rotājamies miglas pilienus zirnekļu tīklā. Kāds cits ar augstāko spēku runā latvju rakstos, tos ieaužot dvieļos, segās, jostās. Vēl kādam tā ir zinātne…

**Domājot par izstādi “Daba”,** aicinām darbu radītājus vērot dabu un tās parādības. Daba ir spēks, kas ietekmē visu mūsu dzīvi, to izmantojam un saudzējam, izzinām un apbrīnojam. Daba ir pirmais, kurā vedam bērnus mācīties dzīvi.

**Domājot par izstādi ”Darbs”,** būtu vietā teikt: “Darbs ar darbu satikās” (jebkurš divu vai vairāku autoru sadarbības modelis iekļauts vienā darbā). Tā var būt dziesma vai literārs sacerējums, glezna, kuras ietekmē radīts darbs. Darba darinātājs var veidot darbu pēc cita autora skices.

* 1. **Izstādes mērķis:**
* Eksponēt darbus, kuros izpaužas mūsu kultūrai būtiskas vērtības –

Dievs, Daba, Darbs.

* Rosināt izstādes apmeklētāju interesi un domas par šīm vērtībām.
	1. **Izstādes uzdevums:**

Aicināt māksliniekus, amatniekus un rokdarbniekus radīt darbus, domājot par vērtībām, simboliem un līdzībām, tos iekļaujot un atainojot darinājumos. No radošuma un mākslas darbu kvalitātes būs atkarīga eksponātu atlase un izstādes kopskats.

2.3.  **Izstādes norises laiks un vieta:**

Izstāžu triāde tiks izrādīta (organizēta un eksponēta) trīs gados: **“Dievs” 2023. gadā**, **“Daba” 2024. gadā**, **“Darbs” 2025. gadā**. Visas izstādes tiks atklātas augustā un būs apskatāmas 2 mēnešus Smiltenes Novadpētniecības muzejā Mēru muižā, Bilskas pagastā, Smiltenes novadā, LV – 4706.

1. **Rīkotājs**
	1. **Izstādes rīkotājs:**

Tautas lietišķās mākslas studija “Smiltene”, Atmodas iela 2, Smiltene, LV-4729, e-pasts izstade.smiltene@gmail.com, tālr.+371 25455507.

* 1. **Darba grupa:**

Izstādes koncepcijas autors un rīkotājs: TLMS “Smiltene” (vadītāja Daiga Melnace);

Izstādes darbu atlase: TLMS “Smiltene” mākslinieciskā vadītāja Daiga Melnace, Blomes Aušanas pulciņa vadītāja Līga Kondratoviča.

Izstādes darbu pieņemšana un atgriešana Smiltenes Novadpētniecības muzejā: (vadītāja Ieva Miķe);

1. **Izstādes dalībnieks**
	1. Izstādes dalībnieks var būt juridiska vai fiziska persona - rokdarbnieki, tautas lietišķās mākslas meistari, profesionāli amatnieki, mākslinieki (turpmāk – autors), kas laikā līdz 2024. gada 8.jūlijam aizpilda un iesūta pieteikuma anketu elektroniskā veidā. Saziņa par izstādi e-pastā izstade.smiltene@gmail.com vai tālr. +371 25455507. Pieteikumam jāpievieno 2-3 gatava izstādes darba fotogrāfijas (kopskatā un tuvplānā). Nepieciešamības gadījumā izstādes iekārtotāji var vērsties pie pieteikuma iesniedzēja, lūdzot noteiktā laikā iesniegt papildus informāciju.
	2. Iesūtot elektroniski aizpildītu pieteikuma anketu, autors piekrīt Nolikumā noteiktajam un tam, ka izstādes laikā izstādes darbs var tik fotografēts vai filmēts un audiovizuālais materiāls var tikt publiskots.
2. **Darbu iesniegšana, vērtēšana un atlase izstādei “Daba”**
	1. Darbu iesniegšana:
		1. Izstādei sagatavotie darbi.
		2. Pavadošā anketa (pielikums Nr. 1.) ar datiem par darbiem (saņemto darinājumu kontrolei un atgriešanai). Dati, kas ir pavadošajā anketā, tiks norādīti uz etiķetes pie izstādes darba.
	2. Darbu atlasi veic TLMS “Smiltene” vadītāja Daiga Melnace un Blomes Aušanas pulciņa vadītāja Līga Kondratoviča, izvērtējot pielikuma veidlapā iesniegtos pieteikumus, un līdz **2024. gada 18.jūlijam** elektroniskā veidā informē katru pieteikuma iesniedzēju par turpmāko dalību izstādē vai arī nosūta pieteikuma iesniedzējam atteikuma vēstuli.
	3. Darbi tiek vērtēti divās kārtās. Pirmā kārta – pēc elektronisko pieteikumu informācijas, otrā kārta, kad iesniegtie darbi tiek izpakoti.
	4. Pirmās kārtas vērtēšanas rezultāti tiek publiskoti Smiltenes novada domes mājas lapā [www.smiltenesnovads.lv](http://www.smiltenesnovads.lv) un [www.facebook.com/Smiltenetlms](http://www.facebook.com/Smiltenetlms) līdz **2024. gada 18.jūlijam.**
	5. Autoru pieteikumu un izstādes darbu vērtēšanas kritēriji:
		1. tehniskais izpildījums, kvalitāte;
		2. oriģinalitāte, stils, sarežģītības pakāpe;
		3. tematiskā atbilstība izstādes koncepcijai;
		4. darbu vecums nepārsniedz trīs gadus.
3. **Izstādes organizācija un norise**
	1. Darbu pieņemšana:
		1. Par izstādei pieņemto darbu nogādāšanu uz Smiltenes novadpētniecības muzeju un par darbu saņemšanu pēc izstādes slēgšanas ir atbildīgi darbu autori.
		2. Darbi jānodod sapakoti tā, lai tie transportējot nevarētu tikt saburzīti, saplēsti vai citādi sabojāti.
		3. Darbus nododot, jābūt līdzi pavadošai anketai (Pielikums Nr. 1.)
		4. Izstādes dalībnieks (studija, pulciņš, individuāls dalībnieks) izstādei izvirzītos darbus personīgi iesniedz Smiltenes Novadpētniecības muzejā Mēru muižā, Mēros, Bilskas pagastā, Smiltenes novadā, LV – 4729 2024. gada **29.-31.jūlijā**, Smiltenes Novadpētniecības muzeja Mēru muižā darba laikā:

Darba dienās no plkst. 8:00 – 17:00

Sestdienās no plkst. 10:00 – 16:00

Par iespēju darbus nogādāt citā laikā/veidā nepieciešams sazināties iepriekš –

tālr. +371 25455507

* 1. Darbi izstādei jānoformē ar darbu pasēm (aptuveni 6 x 3 cm), norādot

|  |  |
| --- | --- |
| Darba nosaukums |  |
| Autora vārds, uzvārds |  |
| Studija/pulciņš u.tml. |  |
| Izgatavošanas laiks |  |

Darba pasēm jābūt skaidri salasāmām un neredzami piešūtām, lai izstādes iekārtošanas laikā tās nenokristu un nesabojātos.

6.3. Izstādes organizatori patur tiesības pēc klātienes atlases neizlikt darbu izstādē, ja tas neatbilst noteiktajiem kritērijiem vai neiekļaujas kopējā kompozīcijā.

1. **Izstādes organizēšana:**

7.1. iekārtošana: no 2024. gada 5. līdz 10. augustam;

7.2. atklāšana: 2024. gada 10. augustā.

7.3. slēgšana: 2024. gada 19. oktobrī;

7.4. izstādes demontāža un darbu izsniegšana no 2024. gada 23. līdz 25.oktobrim.

7.5. darbu saņemšana citā laikā iespējama, sazinoties ar Smiltenes Novadpētniecības muzeja vadītāju Ievu Miķi, tālr. +371 25776631

1. **Izstādes apmeklējums:**
	* 1. Izstādes atklāšanas dienā - 10.augustā – izstādes apmeklējums visiem ir bez maksas.
		2. Izstādes atklāšanas pasākums izstādes dalībniekiem ir bez maksas, pārējiem - maksas pasākums.
		3. Izstādes apmeklējums no 13.augusta līdz 19.oktobrim - saskaņā ar muzeja cenrādi.
		4. Izstādes organizators patur tiesības mainīt izstādes atklāšanas norišu informāciju, par to iepriekš informējot dalībniekus.

Daiga Melnace, tālr.: 25455507, izstade.smiltene@gmail.com

Pielikums Nr. 1

Mākslas un amatniecības izstāžu triādes “Dievs. Daba. Darbs.” nolikuma

**Pavadošā anketa**

Informācija par pieteicēju:

|  |  |
| --- | --- |
| **Individuāls dalībnieks** | **Studija, pulciņš, apvienība**  |
| Vārds, uzvārds | Pārstāvētās organizācijas nosaukums |
| Telefona nr. | Telefona nr. |
| e-pasts | e-pasts |

|  |  |  |  |  |
| --- | --- | --- | --- | --- |
| Autora vārds, uzvārds, kontaktinformācija,darba nosaukums,izstrādājuma nosaukums,cena (ja ir vēlēšanās par to informēt izstāžu apmeklētāju) | **Darba foto un īss apraksts** (izmērs, materiāls, tehnika, …) | **Kompensācijas cena**, ja darbs tiek sabojāts organizatoru vainas dēļ. (Neatkarīgi no cenas pret jebkuru darbu izturamies ar augstāko atbildību) | Atzīme par pieņemšanu | Atzīme par iepakošanu izstādes noslēgumā |
|  |  |  |  |  |
|  |  |  |  |  |

*Pasākuma organizators ir Smiltenes novada Tautas lietišķās mākslas studijas “Smiltene”. Organizators var izdarīt foto un video uzņēmumus pasākuma norises vietā vai tuvākajā apkārtnē (tostarp pie ieejas). Ja Jūs ierodaties pasākuma vietā, Jūs apzināties, ka Jūsu attēls var tikt uzņemts un apstrādāts turpmākajiem publicitātes mērķiem. Iesniedzot darbus izstādei un apmeklējot pasākumus, kas saistīti ar izstādes organizēšanu, izstādes dalībnieks piekrīt, ka izstādes un tās atklāšanas pasākuma laikā var tikt veikta fotografēšana un/vai filmēšana, lai informētu sabiedrību par pasākuma norisi. Fotogrāfijas un audiovizuālais materiāls var tikt publiskots nekomerciālām vajadzībām. Pieteikums izstādei apliecina, ka jūs piekrītat minētajiem noteikumiem un nosacījumiem.**Vairāk par datu aizsardzību varat lasīt šeit:* [*https://smiltenesnovads.lv*](https://smiltenesnovads.lv)